ΕΛΛΗΝΙΚΗ ΔΗΜΟΚΡΑΤΙΑ
ΑΝΑΡΤΗΤΕΑ ΣΤΟ ΔΙΑΔΙΚΤΥΟ
Θέμα: Κοινοποίηση διοικητικής κωδικοποίησης του Κώδικα Φόρου Προστιθέμενης Αξίας (ν. 2859/2000, Α΄248)
ΠΕΡΙΛΗΨΗ ΕΓΚΥΚΛΙΟΥ
Α) ΑΝΤΙΚΕΙΜΕΝΟ
Η εγκύκλιος αφορά στην κοινοποίηση διοικητικής κωδικοποίησης του Κώδικα Φόρου Προστιθέμενης Αξίας (ν. 2859/2000, Α΄248) στο πλαίσιο υλοποίησης του Επιχειρησιακού Σχεδίου 2021 της Α.Α.Δ.Ε.
Β) ΠΕΡΙΕΧΟΜΕΝΟ
Με την παρούσα κοινοποιείται η διοικητική κωδικοποίηση του Κώδικα Φόρου Προστιθέμενης Αξίας, με αναφορά στις κυριότερες εν ισχύ συναφείς κανονιστικές αποφάσεις και ερμηνευτικές εγκυκλίους και οδηγίες καθώς και πίνακας αντιστοίχισης των άρθρων του ν. 1642/1986 και του Κώδικα Φ.Π.Α., ως εργαλείο για την εξυπηρέτηση και την διευκόλυνση των πολιτών.
Γ) ΠΕΔΙΟ ΕΦΑΡΜΟΓΗΣ
Η εγκύκλιος αφορά όσους εμπλέκονται στην τήρηση και εφαρμογή των περί Φ.Π.Α. διατάξεων (Υπηρεσίες της Α.Α.Δ.Ε, υποκείμενοι στον φόρο, λογιστές κλπ).
Στο πλαίσιο υλοποίησης του Επιχειρησιακού Σχεδίου 2021 της Α.Α.Δ.Ε. (Ε.Σ. ΣΜ.2.1.102) και προς διευκόλυνση της λειτουργίας των Δ.Ο.Υ. αλλά και για την καλύτερη εξυπηρέτηση των πολιτών, κοινοποιούμε Διοικητική Κωδικοποίηση του Κώδικα Φ.Π.Α. όπως ισχύει έως και την 1η Ιανουαρίου 2022 (ενημερωμένη μέχρι και τον ν.4876/2021, Α΄251), με παράθεση ανά άρθρο των εν ισχύ συναφών κανονιστικών αποφάσεων και των σημαντικότερων ερμηνευτικών εγκυκλίων και οδηγιών που έχουν εκδοθεί από την έναρξη ισχύος αυτού έως 31/12/2021, αλλά και με τον προϊσχύοντα ν. 1642/1986.
Προκειμένου η κωδικοποίηση αυτή να είναι εύχρηστη και αποτελεσματική, παρατίθενται υπό μορφή υποσημειώσεων και οι αλλαγές που έχουν γίνει στη σχετική νομοθεσία, με αναφορά στο περιεχόμενο των σχετικών διατάξεων των νόμων καθώς και στην ημερομηνία έναρξης ισχύος τους.
Επισημαίνεται ότι από την Κωδικοποίηση έχουν παραλειφθεί τα άρθρα 20, 23 και 25 που περιέχουν διατάξεις αρμοδιότητας της Γενικής Διεύθυνσης Τελωνείων & Ε.Φ.Κ. Επιπλέον, ως προς το Παράρτημα ΙΙΙ του Κώδικα Φ.Π.Α. σημειώνεται ότι κωδικοποιημένο κείμενο αυτού υπάρχει διαθέσιμο με επιμέλεια του Τμήματος Ε’ ΦΠΑ Εισαγωγών - Εξαγωγών της Διεύθυνσης ΕΦΚ και Φ.Π.Α. της Γενικής Διεύθυνσης Τελωνείων & Ε.Φ.Κ., στον σύνδεσμο https://www.aade.gr/anakoinoseis/parartima-iii-n-28592000.
Επιπλέον, κοινοποιείται πίνακας αντιστοίχισης των άρθρων του ν. 1642/1986 και του Κώδικα Φ.Π.Α..
Συν/να
1 Αρχείο με Διοικητική Κωδικοποίηση του Κώδικα Φ.Π.Α.
2 . Πίνακας αντιστοίχισης των άρθρων του ν. 1642/1986 και του Κώδικα Φ.Π.Α.
Ο ΔΙΟΙΚΗΤΗΣ ΤΗΣ
ΑΝΕΞΑΡΤΗΤΗΣ ΑΡΧΗΣ ΔΗΜΟΣΙΩΝ ΕΣΟΔΩΝΓΕΩΡΓΙΟΣ ΠΙΤΣΙΛΗΣ
ΠΙΝΑΚΑΣ ΔΙΑΝΟΜΗΣ:
Ι. ΑΠΟΔΕΚΤΕΣ ΓΙΑ ΕΝΕΡΓΕΙΑ
1. Αποδέκτες Πίνακα Γ πλην των αριθ. 1 και 2
2. Διεύθυνση Στρατηγικής Τεχνολογιών Πληροφορικής για ανάρτηση στην ιστοσελίδα της ΑΑΔΕ
3. Ηλεκτρονική Βιβλιοθήκη ΑΑΔΕ
ΙΙ. ΑΠΟΔΕΚΤΕΣ ΓΙΑ ΚΟΙΝΟΠΟΙΗΣΗ
1. Αποδέκτες Πίνακα Α μόνο οι αριθ. 1 και 4
2. Αποδέκτες Πίνακα Β
3. Αποδέκτες Πίνακα Γ, μόνο οι αριθ. 1 και 2
4. Αποδέκτες Πίνακα Ζ, πλην των αριθ. 2, 5 και 6
5. Αποδέκτες Πίνακα Η, πλην των 4, 10 και 11
6. Αποδέκτες Πίνακα Θ, μόνο οι αριθ. 4α και 4β, 10, 17 και 18
7. Αποδέκτες Πίνακα ΙΒ
8. Αποδέκτες Πίνακα ΙΕ
9. Γραφείο Υπουργού Οικονομικών κ. Χ. Σταϊκούρα
10. Γραφείο Υφυπουργού Οικονομικών κ. Α. Βεσυρόπουλου
11. Γραφείο Γενικού Γραμματέα Φορολογικής Πολιτικής και Δημόσιας Περιουσίας κ. Μαστρομανώλη
ΙΙΙ. ΕΣΩΤΕΡΙΚΗ ΔΙΑΝΟΜΗ
1. Γραφείο Διοικητή Ανεξάρτητης Αρχής Δημοσίων Εσόδων
2. Γραφείο Γενικού Δ/ντή Φορολογικής Διοίκησης
3. Διεύθυνση Νομικής Υποστήριξης της Α.Α.Δ.Ε
4. Διεύθυνση Εφαρμογής Έμμεσης Φορολογίας, Τμήμα Α΄
